**HRVATSKA KOMORA SOCIJALNIH PEDAGOGA**

**Zagreb, Svetog Mateja 70a**

**KLASA: 021-01/24-01/1**

**URBROJ: 447-01-03-024-1**

**Zagreb, 4. ožujka 2024.**

Hrvatska komora socijalnih pedagoga temeljem članka 13. stavka 1. i članka 31. Stavka 1. Statuta Hrvatske komore socijalnih pedagoga („Narodne novine“, broj: 3/2021), raspisuje

**Poziv za kandidaturu za člana Etičkog odbora Hrvatske komore socijalnih pedagoga za mandatno razdoblje do 10. veljače 2025. godine**

**I.**

Ovim pozivom pokreće se postupak izbora za člana Etičkog odbora Hrvatske komore socijalnih pedagoga (u daljnjem tekstu: Komora).

Izrazi koji se koriste u ovom pozivu a imaju rodno značenje, odnose se jednako na muški i ženski rod.

**II.**

Etički odbor Komore Etički odbor Komore za svoj rad odgovara Skupštini Komore.

**III.**

Etički odbor ima pet (5) koje bira Skupština Komore na vrijeme od četiri godine, a koji mogu biti ponovno izabrani.

Etički odbor ima pet članova koje bira Skupština Komore na mandat od četiri godine, a koji mogu biti ponovno izabrani.

Etički odbor prati i nadzire provođenje pravila etike u socijalnopedagoškoj djelatnosti i predlaže poduzimanje odgovarajućih mjera u slučaju njihovog kršenja, odlučuje po prijavama, primjedbama i pritužbama na rad ovlaštenih socijalnih pedagoga i socijalnih pedagoga vježbenika, izdaje obrazloženo upozorenje ovlaštenom socijalnom pedagogu i socijalnom pedagogu vježbeniku povodom utvrđenih povreda Etičkog kodeksa socijalnih pedagoga ili drugih utvrđenih nepravilnosti u radu, daje mišljenja i poduzima potrebne prethodne radnje za provođenje postupka pred Sudom časti sukladno Statutu i općim aktima Komore, priprema prijedlog Etičkog kodeksa socijalnih pedagoga, obavlja i druge poslove određene općim aktima Komore, odnosno koje mu povjeri Skupština Komore.

**IV.**

Za člana Etičkog odbora se može kandidirati svaki član Komore.

**V.**

Kandidature s ispunjenom prijavnicom i životopisom podnose se u elektronskom obliku, u roku od osam dana od objave natječaja na mrežnim stranicama Komore.

Nepravodobne i nepotpune kandidature neće se razmatrati.

Prijave se šalju na adresu elektroničke pošte info@hksp.hr  s naslovom “Kandidatura za člana Etičkog odbora”.

**VI.**

Nakon zaprimanja kandidatura za člana Etičkog odbora, Upravni odbor Hrvatske komore socijalnih pedagoga utvrđuje ispunjavanje formalnih uvjeta iz poziva i u roku od dva dana od isteka roka za podnošenje prijava, utvrđuje popis važećih kandidatura. Objavljuje popis kandidata s kratkim životopisom na službenoj web stranici Komore

Predsjednica Hrvatske komore socijalnih pedagoga

Alma Rovis Brandić